Googles ekspertise ligger i software og i særdeleshed inden for kunstig intelligens og stemmeteknologi. Derfor har David McClelland, vicepræsident i Ford Motor Company, indgået et samarbejde med Google, som de kalder for Team Upshift. Her samler Ford og Googles medarbejdere fra begge virksomheder, som skal forsøge at nytænke måden, software indgår i deres biler på.

Første skridt bliver altså et skifte til Android Automotive, som kommer med understøttelse af populære Google-tjenester såsom Maps og Google Assistent, og som er tæt integreret med brugerens mobil. Det særlige ved Android Automotive er, at det er indbygget i bilen og ikke blot et stykke software, som drives af telefonen, ligesom man kender det med Android Auto.

Android Automotive giver altså også mulighed for at styre alle bilens funktioner, f.eks. aircondition, (sæde)varme og lyd.

Det vides af gode grunde endnu ikke, hvilke bilmodeller fra Ford, der først kommer med Android Automotive, da der stadig er omkring to år, indtil softwaren får debut i Fords biler. I hvert fald sker udskiftningen af bilsoftwaren globalt, så vi bør også få Android Automotive at se i danske Ford-biler.